
PROCES VERBAL

[bookmark: _Hlk121735898][bookmark: _Hlk77242137][bookmark: _Hlk189566678][bookmark: _Hlk57880214][bookmark: _Hlk106875893][bookmark: _Hlk189566705]Încheiat astăzi, 22 septembrie 2026, în cadrul ședinței extraordinare a Consiliului Local al municipiului Adjud convocată de îndată de Primarul Municipiului Adjud. 
 Convocarea Consiliului Local s-a făcut conform art. 134, alin. (3), lit. „a” din Ordonanța de Urgență a Guvernului numărul 57/2019 privind Codul Administrativ cu modificările și completările ulterioare, prin Dispoziția nr. 910/21.09.2026. 
Convocarea a fost adusă la cunoștința fiecărui consilier prin mijloace electronice (e-mail) conform art. 134, alin. (2), din Ordonanța de Urgență a Guvernului numărul 57/2019 privind Codul Administrativ.
[bookmark: _Hlk129080360][bookmark: _Hlk115680812][bookmark: _Hlk135391474]La ședință participă dl. ec. Nica George-Claudiu – Primarul Municipiului Adjud, dna.  Apostu Tatiana – Viceprimarul Municipiului Adjud și dna. Sibișan Andra-Genoveva – Secretarul  General al Municipiului Adjud. 
Dna. Sibișan Andra-Genoveva – Secretarul  General al Municipiului Adjud -  La această ședința participă un număr de 8 consilieri fizic și 4 consilieri online (Moise Alin-Cosmin, Mihai Silviu, Severin Florentina și Stoica Teodora) din totalul de 16 în funcție fiind astfel întrunite condițiile prevăzute de Ordonanța de Urgență a Guvernului numărul 57/2019 privind Codul Administrativ cu modificările și completările ulterioare. Sunt absenți Cristea Ovidiu-Răzvan, Roșu Constantin, Irimia Lucia-Adrian și Bîtcă Ionel.
Vă aduc la cunoștință că în situația în care vă aflați în conflict de interese conform art. 228, alin. 1 și 2 din Ordonanța de Urgență a Guvernului nr. 57/2019 privind Codul administrativ cu modificările și completările ulterioare, aveți obligația de a nu participa la adoptarea proiectului de hotărâre în cauză și să anunțați acest fapt încă de la începutul ședinței. Interesul personal pe care îl aveți trebuie consemnat în mod obligatoriu în procesul verbal al ședinței. 
Dna. Sibișan Andra-Genoveva – Secretarul  General al Municipiului Adjud - se supun la vot procesele verbale ale ședințelor din data de 27 august 2026, 10 septembrie 2026 și 15 septembrie 2026. 
Cine este „pentru” ? 12 voturi 
Cine este „ împotrivă „ ?
Cine se abține ?
Președintele de ședință - Primarul municipiului Adjud, dl. ec. Nica George-Claudiu, prin Dispoziția nr. 910/21.09.2026 a convocat de îndată în ședință extraordinară Consiliul Local, conform art. 134, alin. (4), care prevede că „în caz de forță majoră și/sau de maximă urgență pentru rezolvarea intereselor locuitorilor comunei, ai orașului sau ai municipiului/subdiviziunii administrativ-teritoriale ori în alte situații stabilite de regulamentul de organizare și funcționare a consiliului local, convocarea acestuia pentru ședința extraordinară, prin excepție de la prevederile alin. (3) lit. b), se face de îndată”. 

Astfel, permiteți-mi să vă prezint ordinea de zi:


1. [bookmark: _Hlk219300402][bookmark: _Hlk216249677]Proiect de hotărâre privind darea în administrare a construcției administrative și social-culturale în suprafață de 136 mp cu denumirea “Centru multifuncțional pentru protejarea și reintegrarea socială a victimelor violenței domestice/Centru de recuperare pentru victimele violenței domestice”, identificată prin CF 56841-C1 Adjud și a terenului curți-construcții în suprafață de 1.045 mp (inclus în punctul A1 teren intravilan în suprafață de 5.462 mp, CF 56841 Adjud), situate în str. Teiului nr. 10, mun. Adjud, aparținând domeniului public al Municipiului Adjud către Direcția de Asistență Socială Adjud pe perioada derulării proiectului “VENUS II – AEQUILIBRIUM – Măsuri de sprijin integrate pentru victimele violenței domestice” 
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Patrimoniu
2. Proiect de hotărâre privind aprobarea achiziției imobilului tip apartament în suprafață de 34 mp, situat în municipiul Adjud, str. Tudor Vladimirescu bl. 35, et. P, ap. 1, CF 52549-C1-U1, nr. CF vechi 1119, CAD: 583/;0;1N Adjud și introducerea și înregistrarea în inventarul bunurilor ce aparțin domeniului privat al UAT Municipiul Adjud prin completarea și modificarea Hotărârii Consiliului Local nr. 51/28.02.2019 privind însușirea inventarului bunurilor care aparțin domeniului privat al Municipiului Adjud 
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Patrimoniu
Dl. Nica George-Claudiu, primarul municipiului Adjud – având în vedere discuțiile, proiectul nr. 2 de pe ordinea de zi îl retrag. O să-l punem pe ordinea de zi la ședința ordinară să avem o expunere mai mare asupra întregului Consiliu Local. Având în vedere că este un format hibrid și poate sunt păreri pertinente la ședința ordinară, o să completăm ordinea de zi la ședința de joi și o să invităm în sală la momentul acela și cetățenii municipiului Adjud ca votul să fie dat în cunoștință de cauză în interesul celor pe care îi reprezentați în Consiliul Local. Să vă așteptați ca joi să facem ședința în sala mare a Consiliului Local și o să fie invitați și cetățenii. Să vă pregătiți să dăm și cuvântul cetățenilor să interpeleze cu Consiliul Local nu numai o dată la patru ani și în timpul ședințelor. Rămâne pe ordinea de zi doar primul proiect. 

Dna. Apostu Tatiana, președinte de ședință - Supun spre aprobare ordinea de zi a ședinței de astăzi cu proiectul rămas.
Cine este „pentru” ? 12 voturi
Cine este „împotrivă” ?
Cine se abține ?

Ordinea de zi fiind aprobată se trece la dezbateri.

Punctul 1 al ordinii de zi - Proiect de hotărâre privind darea în administrare a construcției administrative și social-culturale în suprafață de 136 mp cu denumirea “Centru multifuncțional pentru protejarea și reintegrarea socială a victimelor violenței domestice/Centru de recuperare pentru victimele violenței domestice”, identificată prin CF 56841-C1 Adjud și a terenului curți-construcții în suprafață de 1.045 mp (inclus în punctul A1 teren intravilan în suprafață de 5.462 mp, CF 56841 Adjud), situate în str. Teiului nr. 10, mun. Adjud, aparținând domeniului public al Municipiului Adjud către Direcția de Asistență Socială Adjud pe perioada derulării proiectului “VENUS II – AEQUILIBRIUM – Măsuri de sprijin integrate pentru victimele violenței domestice” 
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
AVIZ COMUN
Dna. consilier Dima Aurelia – prezintă Raportul de avizare al Comisiei pentru activități social – culturale, culte, învățământ, sănătate și activități sportive, muncă, familie și protecție socială. Comisia avizează cu cinci voturi „pentru”.
Dl. consilier Roșu Adrian – prezintă Raportul de avizare al Comisiei juridice și de disciplină. Comisia avizează cu patru voturi „pentru”.
Dna. consilier Năstac Elena – prezintă Raportul de avizare al Comisiei economico-financiare și administrarea serviciilor publice furnizate. Comisia avizează cu trei voturi „pentru”.
Dl. consilier Stoica Constantin – prezintă Raportul de avizare al Comisiei pentru amenajarea teritoriului și urbanism, protecția mediului și turism, agricultură. Comisia avizează cu patru voturi „pentru” și o „abținere”.
Dl. Nica George-Claudiu – Primarul Municipiului Adjud – o întrebare, cine s-a abținut dle consilier?
Dl. consilier Stoica Constantin – s-a abținut dl. Moise Alin.
Dl. consilier Moise Alin-Cosmin – m-am abținut la proiectul doi, la primul am votat „pentru”.
Dl. consilier Stoica Constantin – prezintă Raportul de avizare al Comisiei pentru amenajarea teritoriului și urbanism, protecția mediului și turism, agricultură. Comisia avizează cu cinci voturi „pentru”.
Dna. Apostu Tatiana, președinte de ședință – dl. consilier Moise, ca să nu mai apară confuzii, am să vă rog de acum să veniți cu prezență fizică și în cadrul ședințelor de  comisie. 
Dl. Nica George-Claudiu – Primarul Municipiului Adjud – felul cum organizați ședințele de comisie este responsabilitatea președintelui de ședință. Stabilirea cadrului fizic sau formal este doar atributul președintelui. Rugămintea mea este să nu mai apară confuzii de genul ăsta. La ședințele de comisii, dacă credeți că partea de online nu o gestionăm foarte bine, o să facem ședințele doar fizic. Pentru a fi o dezbatere așa cum trebuie, nu doar informală, să fie ședințele la sediul primăriei, cu aparatul de specialitate al primăriei, derulate toate proiectele, prezentate ca să nu mai apară confuzii de genul acesta. Legat de proiect, perioada pentru care se dă în administrare, dna director, este de 7 ani. 
Dna. Apostu Tatiana, președinte de ședință - Supun spre aprobare proiectul de hotărâre inițiat.
Cine este „pentru” ? 12 voturi
Cine este „ împotrivă „ ?
Cine se abține ?
Cu 12 voturi „pentru”, proiectul de hotărâre inițiat a devenit Hotărârea nr. 157 din 22 septembrie 2026 a Consiliului Local al municipiului Adjud.

Punctul 2 al ordinii de zi - Proiect de hotărâre privind aprobarea achiziției imobilului tip apartament în suprafață de 34 mp, situat în municipiul Adjud, str. Tudor Vladimirescu bl. 35, et. P, ap. 1, CF 52549-C1-U1, nr. CF vechi 1119, CAD: 583/;0;1N Adjud și introducerea și înregistrarea în inventarul bunurilor ce aparțin domeniului privat al UAT Municipiul Adjud prin completarea și modificarea Hotărârii Consiliului Local nr. 51/28.02.2019 privind însușirea inventarului bunurilor care aparțin domeniului privat al Municipiului Adjud – RETRAS DE PE ORDINEA DE ZI

Dl. Nica George-Claudiu – Primarul Municipiului Adjud – încă o solicitare, când plecați spre ședință sau când pregătiți ședințele, gândiți-vă la interesul public, nu la interesul politic sau personal al dvs. Este foarte important pentru comunitate, iar lucrurile astea se vor vedea. 

Președintele de ședință: – Alte probleme nemaifiind de discutat la ordinea de zi, declar închise lucrările ședinței extraordinare convocată de îndată a Consiliului local al municipiului Adjud din data de 22 septembrie 2026.


           PREŞEDINTE DE ŞEDINŢĂ,	           	                    SECRETAR GENERAL, 
              Consilier,  Apostu Tatiana		                           Jur. Sibișan Andra-Genoveva 




                                                                                                                Întocmit,
							                Insp. Munteanu Maricela
